Arbejdet på Orskov Yard i Frederikshavn er tilbage på fuld kraft efter de seneste dages arbejdsnedlæggelse. Det fortæller tillidsmand René Jørgensen, Dansk Metal. - Vi har drøftet situationen på et møde i kantinen her til morgen og er blevet enige om at genoptage arbejdet, siger han. René Jørgensen er glad for, en lang og hård dags forhandlinger med ledelsen på Orskov Yard har resulteret i, at kollegerne på værftet nu har genoptaget arbejdet. - Kollegerne har accepteret de resultat, vi nåede i går, siger tillidsrepræsentanten, der nu kan se frem til yderligere forhandlinger, inden den endelige aftale falder på plads. - Det et selvfølgelig lønnen, det handler om, men derudover ar jeg ingen kommentarer til forhandlingerne, siger han. Arbejdet på Orskov Yard er tilbage på fuld kraft, så kunderne kan også tage det roligt nu, lyder det fra René Jørgensen. De timelønnede medarbejder på Orskov Yard nedlagde arbejdet fredag eftermiddag 23. april.

Referat:
De 150 timelønnede medarbejdere på Orskov Yard i Frederikshavn har på et møde tirsdag morgen besluttet at genoptage arbejdet.